b'\n_START_ARTICLE_\nSekolah Kebangsaan Mensudut Pindah\n_START_SECTION_\nSejarah\n_START_PARAGRAPH_\nNama asal kampung ini ialahKg. Paya Tatat. Penduduk asalnya ialah penduduk-penduduk Kg. Mensudut Palong yang disuruh berhijrah oleh bekas Pegawai Daerah Segamat Dato\xe2\x80\x99 Noah. Nama \xe2\x80\x9cKg. Mensudut Pindah\xe2\x80\x9d disarankan oleh Kapten Hussein Onn yang berkunjung bersama-sama rombongan Dato\xe2\x80\x99 Noah._NEWLINE_Sekolah ini ditubuhkan pada 1 Februari 1951 (Sekolah Melayu Pudu, Segamat). Bangunan asalnya dibina di tanah milik Ladang Getah Tambang, Batu Anam._NEWLINE_Pada Februari 1952, bangunan ini telah menerima bantuan daripada RIDA dan digantikan dengan bangunan kayu berdinding papan, berlantai simen dan zink dengan keluasan 50 x 20 kaki. Ia dibina di atas tanah milik Kerajaan Persekutuan seluas 2 ekar, 2 relong dan 39 poll. Nama sekolah juga ditukar kepada Sekolah Melayu Mensudut Pindah, Segamat._NEWLINE_Pada Mei 1970, selaras dengan peredaran masa, bangunan ini telah diubahsuai semula dengan bantuan Kerajaan Negeri Johor sebanyak RM14,000. Ia terdiri dari 2 buah bilik darjah dan sebuah bilik Guru Besar seluas 70 x 30 kaki. Nama sekolah juga ditukar kepada Sekolah Kebangsaan Mensudut Pindah, Batu Anam, Segamat._NEWLINE_Mereka yang tersebut di bawah ini telah banyak mengorbankan tenaga dan usaha untuk mendirikan sekolah ini. Mereka ialah\xc2\xa0:_NEWLINE_1. Allahyarham Tn. Hj. Manaf b. Hj. Jamaluddin_NEWLINE_-Tok Penghulu Mukim Gemas, Segamat._NEWLINE_2. Allahyarham En. Endut b. Duamin_NEWLINE_Naib Penghulu Mukim Gemas._NEWLINE_3. Allahyarham En. Mohd Ali b. Husin_NEWLINE_Ketua Kampung Pudu_NEWLINE_4. Allahyarham En. Awang b. Md. Ali_NEWLINE_- Ketua Kampung Mensudut Pindah'